
REFERAT

cu privire la atribuirea în folosinţă gratuită a Sălii Olimpia în vederea desfăşurării

unui concert al Formaţiei Phoenix

Prin adresa nr. DP2010-1425/09.02.2010, înregistrată la Primăria Municipiului Timişoara, Fundaţia Politehnica Timişosra solicită atribuirea fără plata taxei de închiriere a Sălii Olimpia în data de 28.02.2010 între orele 07,00 – 24,00 în vederea desfăşurării unui concert al formaţiei Phoenix.

Precizăm că fundaţia Politehnica Timişoara este o organizaţie nonprofit având ca misiune şi promovarea prestigiului valorilor comunităţii locale şi regionale prin acţiuni cultural-sportive în parteneriat cu o serie de instituţii de prestigiu din Timişoara.


Totodată, Fundaţia Politehnica va promova prin acest spectacol imaginea Primăriei Municipiului Timişoara şi a Consiliului Local, în calitate de susţinători ai acestui eveniment, iar contribuţia instituţiei noastre se va face prin acordarea în regim gratuit a Sălii Olimpia în vederea desfăşurării acestui specatacol.


Având în vedere cele de mai sus, propunem atribuirea în folosinţă gratuită către Fundaţia Politehnica Timişoara a Sălii Olimpia  pentru desfăşurarea unui concert al formaţiei Phoenix în data de 28.02.2010 între orele 07,00 – 24,00.

